Komploti terrorist i Krishtlindjes në analizën e zyrtarëve amerikanë
Seancë në Senatin amerikan mbi të metat e sistemit të zbulimit që i paraprinë komplotit të 25 dhjetorit
Umar Faruk Abdulmutallab, i akuzuar si autor i komplotit terrorist të Krishtlindjes, ishte në listën e personave të dyshuar. I ati u kishte thënë zyrtarëve amerikanë në ambasadën amerikane në Nigeri se i biri kishte pikëpamje ekstremiste. Në telefonatat e përgjuara ishin dëgjuar militantë në Jemen duke përmendur emrin e Abdulmutallabit pak para Krishtlindjes. Në seancën e Senatit, Michael Leiter, drejtor i Qendrës Kombëtare Kundër Terrorizmit, tha se donte të sqaronte një pikë: Abdulmutallab akuzohet se u përpoq të aktivizonte një bombë në një avion amerikan, por pa sukses. Ai mbahet aktualisht në një burg pranë Detroitit. Zoti Leiter tha se dështimet e sistemit të zbulimit këtë radhë ndryshonin nga të metat para sulmeve të 11 shtatorit. Senatori i pavarur Joseph Lieberman tha se zyrtarë të zbulimit duhet të gjejnë mënyra për t’i rakorduar emrat e të dyshuarve ndër lista të ndryshme. Ai tha se në rastet kur punonjësit qeveritarë nuk kishin përmbushur detyrat e tyre, ata duhet të mbahen përgjegjës. Duke nënvizuar se Abdulmutallabi nuk kishte qenë në listën që i ndalonte udhëtimet ajrore, Sekretarja e Sigurimit Kombëtar Janet Napolitano fajësoi indirekt zyrtarët e zbulimit që kishte pranë. Por Drejtori i Zbulimit Kombëtar Denis Blair tha se kishte pasur presion politik që listat e personave që nuk mund të fluturonin të reduktoheshin, pasi po u krijonin probleme qytetarëve të thjeshtë. Disa senatorë shprehën indinjatë që administrata Obama kishte vendosur ta nxirrte Abdulmutallabin para një gjykate federale, ku të akuzuarit i njihen më shumë të drejta, në vend që të nxirrej para gjykatës ushtarake. Senatori republikan Xhon Mekein tha se i pandehuri për sulmin po ofronte informata për shërbimet e zbulimit, deri në momentin që iu caktua një avokat: Pavarësisht nga kritikat, Presidenti Obama është vlerësuar që mori menjëherë përgjegjësi për dështimet në sistemin e zbulimit të cilat thuajse rezultuan në një katastrofë masive. //ad//